Vēsturiskā drāma
Vēsturiskā drāma ir dramatisks kino un televīzijas darbs, kurā notikumi norisinās pagātnē, atainojot vēsturiskus notikumus, personas. Vēsturiskās filmas var atainot patiesus notikumus, kā arī izdomātus, precīzi atveidojot vēsturisko vidi. Bieži vēsturiskās drāmas ietver romantisko un piedzīvojumu žanru. Vēsturiskā drāma var ietvert izdomātu stāstījumu, kuru pamatā ir reāli cilvēki vai notikumi, piemēram, "Apollo 13", "Drošsirdis", "Černobiļa", "Divkauja", "Nožēlojamie" un "Titāniks". Darbi, kas koncentrējas uz konkrētu vēsturisku notikumu vai personu precīzu attēlošanu, tiek dēvēti par dokudrāmām, kā, piemēram, filma "Ziņojums". Ja stāsta centrā ir cilvēka dzīve, šādu darbu sauc par biogrāfisko filmu, kā, piemēram, "Bohēmista rapsodija", "Openheimers", "Sirds robeža", "Šindlera saraksts", "Linkolns", "Satrakotais vērsis", "Arābijas Lorenss", "Sociālais tīkls" un "Amadejs".